ועדת הפנים ואיכות הסביבה, כנסת 18, פרוטוקול מספר 23, 2009-06-16 00:00

דוד אזולאי: בוקר טוב לכולם.

דוד אזולאי: אני פותח את ישיבת ועדת הפנים בנושא: הצעה לסדר היום (דיון מהיר) – כוונת שר הפנים לשלול אזרחות בדרך עוקפת יועמ"ש ובית משפט, של חבר הכנסת אברהים צרצור.

דוד אזולאי: הנושא הועלה בנשיאות כנושא לדיון מהיר.

דוד אזולאי: הנשיאות העבירה את הנושא אלינו ואנחנו נקיים דיון על הצעתו של חבר הכנסת אברהים צרצור.

דוד אזולאי: אקדים ואומר שאני קצת מתפלא על הנשיאות, לא על חבר הכנסת צרצור, שהיא אישרה דיון מהיר על ביצה שלא נולדה.

אברהים צרצור: הבעיה היא שהביצה הזאת עומדת להיוולד קרוב מאוד.

אברהים צרצור: לבלום את הליך הלידה הזה.

דוד אזולאי: אתה מתכוון על הפלה מלאכותית.

דוד אזולאי: בבקשה אדוני, תציג את הדברים.

חנין זועבי: אולי תתפלא על ההצעה עצמה של אלי ישי.

דוד אזולאי: אגב, זה לא של אלי ישי, זה שלי, אני מודה באשמה.

חנין זועבי: צריך להתפלא על זה.

דוד אזולאי: אני מוכן להגיד את הדברים, אתם תשמעו אותם.

אברהים צרצור: אגב, גם השם שלך קשור בנושא.

אברהים צרצור: בהודעה של "וויינט", השם שלך מככב בצורה בולטת גם בקטע הזה.

דוד אזולאי: אמרתי שאני יוזם ההצעה.

אברהים צרצור: תודה כבוד היושב ראש.

אברהים צרצור: נשאלת השאלה מה כבוד שר הפנים רוצה מהחיים שלנו?

אברהים צרצור: זאת השאלה העיקרית, מה הוא רוצה מהדמוקרטיה?

אברהים צרצור: מה הוא רוצה מהשוליים הצרים ביותר שקיימים היום בנושא של חוק האזרחות?

אברהים צרצור: כולם יודעים מודעים לכך החוק הזה עבר גלגולים מאוד זוועתיים במשך השנים האחרונות בנושא של איחוד משפחות.

אברהים צרצור: זאת אומרת, זה רק חלקיק קטן מאוד מהתוצאות ההרסניות של הגלגולים האלה שעבר בהם חוק האזרחות.

אברהים צרצור: שר הפנים בא היום ומבקש לחולל מה שהוא מגדיר כמהפכה בחוק האזרחות, כרפורמה בחוק האזרחות.

אברהים צרצור: המהלך הזה ישלול את האפשרות שההליך הזה ילך או ייכנס לתוך מסננים שישמרו על שלטון החוק, שישמרו על זכויות הפרט, שהוא בדרך כלל החלש ביותר במאבק הזה בין השלטון לבין הפרט.

אברהים צרצור: שר הפנים בא ומבקש לבצע רפורמה שהמובן שלה הוא פשוט מאוד: להביא או לקטוע, לנשל את הסמכויות שנמצאות היום בידי בית-המשפט או בידי היועץ המשפטי לממשלה.

אברהים צרצור: להחזיר את הסמכויות האלה הבלעדיות ולשים את הסמכויות האלה בידיו של שר הפנים.

אברהים צרצור: השאלה שנשאלת, האם אכן שר הפנים, שיהיה עד כמה שיהיה, שיהיה גאון, דמוקרט וליבראל וכדומה – אגב, מה שלא קיים אצל שר הפנים היום.

אברהים צרצור: כולנו יודעים את האידיאולוגיה של שר הפנים.

אברהים צרצור: אני מדבר עליו בצורה ספציפית ובצורה נקודתית היות ואני מכיר את חברי הכנסת מש"ס ומכיר את דעותיהם מכל הזוויות.

אברהים צרצור: לכן, האם זה הדבר הנכון ששר הפנים ייקח לידיו את כל הסמכויות האלה ויחליט בנושא כל-כך יסודי, כל-כך קרדינאלי, כל-כך מהותי, שנוגע בזכותו הבסיסית והאלמנטארית של הפרט במדינת ישראל?

אברהים צרצור: הדבר הזה הוא מסוכן מאוד.

אברהים צרצור: הדבר שמפחיד אותי, כבוד היושב-ראש, נוכחים נכבדים, שאני לא יכול - ניסיתי באמת לנתק את ההצעה של שר הפנים בנושא הזה לבין המדיניות בכלל שלו בנושאים השונים.

אברהים צרצור: אני אמנה רק שני דברים ששר הפנים תומך בהם והצהיר עליהם בשבועות האחרונים:

הנושא של התמיכה הבלתי מסויגת בהתנחלויות: הדבר האחרון שאני רוצה למנות, כחלק מהדיון הזה, זה הוראת שר הפנים, למשל, למנהלת תחום ירושלים במשרד הפנים, גב' רות יוסף, לא לאשר תכנית מתאר שהוגשה על-ידי עירית ירושלים, שהיא בבסיסה, דרך אגב, קטסטרופאלית ולא הוגנת כלפי אזרחי ירושלים הערבים.

הנושא של התמיכה הבלתי מסויגת בהתנחלויות: הוא נותן הוראה לגברת המכובדת הזאת לא לאשר את התכנית המתאר שעירית ירושלים יוזמת - - -

דוד אזולאי: זאת תכנית מתאר רק למזרח ירושלים?

אברהים צרצור: כוללת את הכול.

אברהים צרצור: ירושלים היא מאוחדת באופן נצחי, כך לפחות לפי ההגדרה היהודית והישראלית.

אברהים צרצור: לכן הוא נותן הוראה להקפיא ולא לאשר את התכנית הזאת מהסיבה שיש בתכנית הזאת יותר מידי קרקעות המוקצות לבניה למגורים לאזרחי ירושלים הערבים.

אברהים צרצור: איך אני יכול לנתק את הנושא של שלילת האזרחות מכל האווירה הזאת שמסביב לסוגיות השונות?

אברהים צרצור: זה הדבר שמעמיד אותי בפני מצב פשוט מאוד.

אברהים צרצור: שר הפנים, לצערי הרב, לא מבקש לתקן מצב נתון שלפי דעתו מצריך תיקון אלא זה פשוט מאוד מתקשר ומתחבר בצורה הדוקה, בצורה בלתי מתקבל על הדעת למדיניות שלו.

אברהים צרצור: הוא רוצה, פשוט מאוד, ליישם את האני מאמין שלו, כשר הפנים, כאיש שמאמין באידיאולוגיה מסוימת, הוא רוצה לממש את האידיאולוגיה שלו, את האני מאמין שלו על חשבון הדמוקרטיה הישראלית, שהיא מבחינתנו דמוקרטיה מסורסת עד מעמקיה.

אברהים צרצור: פשוט הוא רוצה להפוך את משרד הפנים לכלי בידי זרם מסוים, אפילו אם זה יפגע בצורה בולטת ביותר בשכבות מסוימות בחברה הישראלית.

אברהים צרצור: אני אומר בגלוי.

אברהים צרצור: כן, הכוונה של ההליך הזה היא לפגוע באוכלוסיה הערבית במדינת ישראל.

אברהים צרצור: אפילו אם הרפורמה הזאת תתממש הלכה למעשה, אני לא מצפה ששר הפנים יבוא וכל אלה שפגעו במדינת ישראל, שהיו בקשר עם גורמים זרים - - -

פניה קירשנבאום: אז אתה מודע שרק הם, בעצם, המרגלים, שזה האוכלוסייה הערבית?

פניה קירשנבאום: אצל כל השאר זה לא יכול לקרות.

אברהים צרצור: לא, כנראה שיש זרמים רבים - - -

פניה קירשנבאום: אתה אומר שהשלילה נוגעת רק לאוכלוסייה הערבית.

פניה קירשנבאום: זאת אומרת שרק הם יכולים להיות מרגלים.

חנין זועבי: החוק נחקק למענם.

פניה קירשנבאום: זאת אומרת שאין יותר מרגלים, רק ערבים.

חנין זועבי: שהוא ירדוף אותם.

אברהים צרצור: כנראה שהמסקנה שגברתי הסיקה היא מוטעית מיסודה.

אברהים צרצור: לכן אני אומר דבר פשוט מאוד.

אברהים צרצור: אפילו אם החוק הזה יעבור, אני לא מעלה על דעתי ששר הפנים ישלול את האזרחות של יהודים, שלפי ההגדרה שלו הם מרגלים או בוגדים במדינת ישראל.

אברהים צרצור: הרי כשאני מתנגד להצעה הזאת אני מתנגד מתוך כוונה להגן על כל אזרחי מדינת ישראל.

יעקב אדרי: אגב, הצעת החוק מתייחסת לכל אזרחי מדינת ישראל.

אברהים צרצור: ודאי, אבל תאמין לי, התוצאה - - -

דוד אזולאי: מכובדיי, חברי הכנסת, נא לא להפריע לחבר הכנסת אברהים צרצור להציג את הנושא שלו.

אברהים צרצור: אם שר הפנים יניח על שולחן הכנסת, באמצעות מכובדי היקר, ידידי היקר חבר הכנסת דוד אזולאי, כך לפחות לפי ההודעה של "ווינט".

אברהים צרצור: ניקח את התיקונים שהיו בחוק האזרחות בסוגיה של איחוד משפחות.

אברהים צרצור: הרי מה התוצאה של כל השינויים האלה, של כל החידושים האלה, שהועלו במשך הרבה שנים, מאז 2003 ועד היום?

אברהים צרצור: התוצאה היא פשוטה מאוד וחד-משמעית.

אברהים צרצור: אין מקרה אחד של איחוד משפחות, שהוגש על-ידי יהודים שלא אושר.

אברהים צרצור: אבל כמות אדירה מאוד, עשרות אלפים אם לא יותר של בקשות של איחוד משפחות, אפילו לפני התיקון בחוק האזרחות של 2003 לא התקבלו.

אברהים צרצור: עשרות אלפי בקשות של משפחות שהוגשו לפני התאריך הזה נכנסו להליך של הקפאה.

אברהים צרצור: היום לאחר מאמצים, ב-2007, במסגרת הדיונים בחוק הזה שהוא חוק הוראת שעה, הממשלה חושבת בצורה מעמיקה ביותר להפוך את החוק הזה מחוק להוראת שעה, שבכל שנה או שנתיים מחדשים אותו - אולי באמת תהיה כוונה לבטלו לאלתר ונחזור לקו הישיר, לקו המתוקן ולהליך המתוקן של טיפול בנושאים האלה.

אברהים צרצור: כן, הממשלה חושבת להפוך את החוק הזה של הוראת השעה לחוק רגיל.

אברהים צרצור: התוצאה היא שמי שנפגע מחוקים כאלה – בדרך כלל, אפילו בהנחה שיש מקרים נדירים שקיימים בסקטור היהודי, המאסה הגדולה ביותר שנפגעת מחוקים מהסוג הזה היא האוכלוסייה הערבית, ולא בגלל שהם בוגדים אלא בגלל שהם החלק החלש.

פניה קירשנבאום: לא, אנחנו ממציאים.

אברהים צרצור: אם גברתי לא יודעת, אז אני איידע אותה, שאפילו אם נעבור על הסטטיסטיקה של אלה שפגעו בביטחון המדינה מאז קום המדינה עד היום והשייכים לאוכלוסייה הערבית, הם מקרים נדירים מאוד, עשרות אם לא פחות מעשרות.

פניה קירשנבאום: על פי מה שהסטטיסטיקה אומרת, שר הפנים ביטל אזרחות רק פעמיים.

אברהים צרצור: אגב, מבחינתי, מי שפוגע בביטחון המדינה שילך לכלא.

אברהים צרצור: אני לא מתנגד בנושא הזה.

אברהים צרצור: אני מתנגד לעצם העובדה שיש כאלה שחושבים שבנוסף לעונש שמקבל כל מי שמפר את החוק של מדינת ישראל הוא צריך לקבל עונש יתר.

חנין זועבי: זה חוק פוליטי.

אברהים צרצור: נכון, זה חוק פוליטי, פשוט מאוד.

אברהים צרצור: אדוני היושב ראש, אין ספק שהמטרה של הבקשה שלי לדיון מהיר, וטוב שהנשיאות אישרה את הבקשה הזאת.

דוד אזולאי: אתה רואה שאני מכבד את הנשיאות ואת אדוני, למרות שאני לא מסכים עם זה.

אברהים צרצור: אין ספק, הויכוח הוא לגיטימי.

אברהים צרצור: אני מבקש שתצא קריאה מהוועדה הזאת המכובדת לשר הפנים, אפילו אם הוא מהרהר היום להגיש או לא להגיש, אני מניח שמה שמתחיל הולך ומתקדם וזה יגיע בסופו של דבר לסוף המשמח מבחינת המגיש של הצעת החוק הזאת.

אברהים צרצור: אני מבקש שתצא צעקה וקריאה מוועדת הפנים והגנת הסביבה היום לבלום את ההליך הזה, לקבור אותו באיבו ולא לאפשר בשום פנים ואופן להעביר הצעת חוק כזאת דרקונית, דורסנית ביותר שחוצה את כל הקווים האדומים לכיוון של דיקטטורה.

אברהים צרצור: לא לתת לשר הפנים את הסמכות שהוא מבקש לידיו.

אברהים צרצור: אני חושב שצריכים לשמור מכל משמר על השארית של הדמוקרטיה שנשארת בחוק האזרחות וזאת על-ידי דחיית ההצעה הזאת אפילו בשלבים מקדמיים.

דוד אזולאי: תודה, אני מודה לך אדוני.

דוד אזולאי: רבותיי, אני רוצה קודם כל להביע מורת-רוח מכך שנשיאות הכנסת לא העמיקה מספיק בנושא הזה והחליטה להעלות את הנושא הזה לדיון מהיר בוועדה.

דוד אזולאי: אני חושב שזה לא ראוי.

דוד אזולאי: אני מצפה שכשמעבירים נושא כזה, מן הראוי שהוא ייבדק ורק לאחר מכן להעביר אותו לוועדה.

דוד אזולאי: מדובר פה על חוק שטרם הונח.

דוד אזולאי: מדובר פה על חוק, שלאדוני בוודאי תהיה הזכות להגן עליו במליאה, כשיבוא לקריאה טרומית.

דוד אזולאי: תוכל להתנגד ולנמק את כל הנימוקים שלך.

דוד אזולאי: מדובר פה בהצעת חוק שבסופו של דבר תבוא לוועדה הזאת ופה יהיו דיונים רציניים.

דוד אזולאי: תוכל להביע את דעתך כחבר ועדה ותהיה לך זכות להגיש הסתייגויות.

דוד אזולאי: אבל, מכאן להתחיל דיון על דבר שלא קרה ולא הוגש, אני חושב שטעתה הנשיאות בכך.

דוד אזולאי: אני מאוד מעריך את הרטוריקה של אדוני, כאשר במסגרת הדיון על חוק האזרחות הוא העלה את נושא איחוד משפחות, נושא תכנית המתאר, והאידיאולוגיה של אלי ישי בעניין התנחלויות.

דוד אזולאי: אבל, אני חייב לציין שכל העניין הזה הוא לא על סדר יומה של הוועדה וכל נושא יבוא לדיון בפני עצמו.

דוד אזולאי: לגופו של עניין.

דוד אזולאי: מה אומרת הצעת החוק הזאת?

דוד אזולאי: אני האיש שיוזם את הצעת החוק.

דוד אזולאי: הצעת החוק אומרת דבר פשוט.

דוד אזולאי: אני חושב שבעניין הזה אתה מסכים איתי ואין בינינו חילוקי דעות - להחזיר סמכויות שנלקחו משר הפנים.

דוד אזולאי: זה כל מה שמבקשת ההצעה הזאת.

דוד אזולאי: אין פה שום חידוש.

דוד אזולאי: הנושא של שלילת אזרחות היה בידיו של שר הפנים.

דוד אזולאי: היה שר פנים מסוים שהחליט שהוא מתנער מזה ולא רוצה לטפל בזה והוא העביר את זה לבית המשפט.

דוד אזולאי: במה בית-המשפט יותר טוב משר לקבוע אם לשלול אזרחותו של אזרח או לא לשלול אזרחותו של אזרח?

דוד אזולאי: אני חושב שגם לשר פנים יש שיקול דעת לקבוע אם צריך לשלול את אזרחותו של אותו אזרח שהפר אמונים למדינת ישראל.

דוד אזולאי: זה בסך-הכול להחזיר את הסמכות לשר הפנים.

דוד אזולאי: הצעת החוק מדברת על החזרת הסמכות לשר הפנים.

דוד אזולאי: ניתנת הזכות לאותו אזרח, שנשללה ממנו האזרחות, לעתור לבית המשפט ולקבל סעד משפטי.

דוד אזולאי: אני בטוח שכל הדרכים פתוחות לפניו.

דוד אזולאי: לכן, באמת, אני לא מבין על מה ולמה.

אברהים צרצור: שאלתי היא, למה זה חשוב מאוד לשר הפנים לקבל לידיו סמכויות?

אברהים צרצור: דיברת על-כך שלשר הפנים יש שיקול דעת ולמה שלבית המשפט יהיה שיקול דעת יותר מהימן, יותר מדוקדק, יותר מעמיק, יותר צודק והוגן.

אברהים צרצור: אני אומר לך במלוא הכנות.

אברהים צרצור: שר בממשלת ישראל הוא נגוע, במובן החיובי של המילה, במוטיבים פוליטיים ומדיניים שמשפיעים עליו.

אברהים צרצור: \

פניה קירשנבאום: ובתי המשפט בישראל לא?

אברהים צרצור: אני רוצה להאמין שלפחות בית המשפט לא נגוע במוטיב הזה, באלמנט הזה.

אברהים צרצור: לכן, אני נוטה יותר להאמין לשיקול דעת של בית משפט מאשר לשיקול דעת בנושא כל-כך חשוב ומסוכן.

אברהים צרצור: אני נוטה להאמין לבית המשפט שיהיה עד כמה שיהיה.

דוד אזולאי: אני רוצה שתדע ששר הפנים הנוכחי, חבר הכנסת אלי ישי, היה פעם שר הפנים והוא מכיר את הסמכויות שלו מהעבר.

דוד אזולאי: פתאום הוא ראה שחסרות לו כמה סמכויות.

דוד אזולאי: הוא בא ומבקש בדרך חקיקה, בדרך נאותה וברוב דמוקרטי, להחזיר לעצמו את הסמכויות.

דוד אזולאי: אני לא רואה בזה שום פסול.

דוד אזולאי: להיפך, אני מצפה ממך שאתה תעזור לי כמחוקק שהסמכויות של השרים לא יפגעו.

דוד אזולאי: לא יתכן שכן סמכות שניתנת לשרים, אנחנו נעביר אותה – עם כל הכבוד לבית המשפט.

דוד אזולאי: יש לי אמונה באבחנתו של השר בכל מה שקשור בנושא האזרחות, לא פחות מזו של בית המשפט.

דוד אזולאי: יש לו שיקול דעת, הוא מכיר את המלאכה, באים אליו, מביאים את הדברים בפניו ויש לו דרך ארוכה עד שהוא שולל את ה אזרחות של אותו אדם.

אברהים צרצור: הנושא הזה הוא איננו תקציבי.

דוד אזולאי: זה לא תקציבי, אבל זה היה.

דוד אזולאי: אני מפנה אותך לאינפורמציה בנושא הזה.

דוד אזולאי: תפנה למשרד הפנים ותשאל כמה אזרחויות שללו שרי הפנים לדורותיהם?

יעקב אדרי: שני מקרים.

דוד אזולאי: אני בטוח שאפשר לספור אותן על כף יד אחת.

דוד אזולאי: זה נעשה מתוך שיקול דעת רציני.

אברהים צרצור: המצב היום שונה מזה שהיה לפני 30 שנה.

דוד אזולאי: לכן, אני לא רואה שום בעיה בהצעת החוק הזאת שבאה להחזיר סמכות.

דוד אזולאי: אני מדגיש, שר הפנים הקודם ויתר על הסמכות הזאת והעביר אותה ליועץ המשפטי ולבית המשפט.

דוד אזולאי: בא השר הנוכחי ואומר שהוא רוצה להחזיר חזרה את הסמכות.

יעקב אדרי: אדוני היושב ראש, הנושא של שלילת אזרחות הוא מאוד רגיש ובעייתי.

יעקב אדרי: צריך להשתמש בו רק לעיתים נדירות ורחוקות, חד משמעית.

יעקב אדרי: אני חושב שזאת הדעה של כולנו.

יעקב אדרי: בשבוע שעבר היה דיון בוועדת הכספים והגיע שר הפנים.

יעקב אדרי: היה דיון על המשרד.

יעקב אדרי: נשאלה השאלה הזאת והוא אמר:

יעקב אדרי: אני חייב להגיד את דבריי בקול רם.

יעקב אדרי: הסמכות לגבי שלילת אזרחות היתה בידי שר הפנים מהיום הראשון של הקמת מדינת ישראל.

יעקב אדרי: בקדנציה הקודמת החליט שר הפנים שהוא רוצה להוריד את זה מעצמו - זכותו.

יעקב אדרי: החליט שר הפנים הנוכחי להחזיר את הסמכות לידיו.

יעקב אדרי: שאלנו אותה שאלה פשוטה.

יעקב אדרי: עד שבוע שעבר לא ידעתי את המספרים.

יעקב אדרי: חשבתי שמדובר בשלילת אזרחות של מאות אנשים או אלפים.

יעקב אדרי: היו שני מקרים בלבד של שלילת אזרחות מאז הקמת המדינה.

יעקב אדרי: אני אומר באופן ברור.

יעקב אדרי: בעקבות המקרה החמור של בשארה, שזה היה דבר בלתי נסבל מבחינת מדינה, חבר כנסת נעלם, בורח כאשר הוא עשה עבירות חמורות מאוד.

חנין זועבי: אולי החוק נחקק בשביל לשלול את האזרחות של עזמי בשארה.

יעקב אדרי: אגב, אני בעד, אני אומר את זה ברור.

חנין זועבי: זה בשביל לרדוף את עזמי בשארה.

יעקב אדרי: זאת בדיוק הדוגמה שצריך לפעול.

אברהים צרצור: אבל לפחות אל תשפוט את ד"ר עזמי בשארה.

אברהים צרצור: אתה מנסה לשפוט אותו עכשיו.

פניה קירשנבאום: בן אדם שבגד במדינה וממשיך לקבל פנסיה.

פניה קירשנבאום: זה נקרא רדיפה?

דוד אזולאי: אני מברך על נוכחותן של חברות הכנסת בוועדה וזה טוב, אבל אנא מכן.

פניה קירשנבאום: נעשה את הכול כדי לשלול לו את האזרחות.

חנין זועבי: אתה חושב שיש עזמי בשארה אחד, יש מיליון עזמי בשארה.

פניה קירשנבאום: זאת בדיוק הנקודה.

חנין זועבי: אתם צריכים לשאול - - -

דוד אזולאי: אל תפגעי בכול האוכלוסייה הערבית, כי אני לא מסכים עם מה שאת אומרת עכשיו.

דוד אזולאי: אין מיליון אזרחים כמו עזמי בשארה.

דוד אזולאי: אני מגן על אותם אזרחים הגונים וישרים, ערבים שנמצאים במדינת ישראל.

דוד אזולאי: עזמי בשארה הוא רחוק מלהיות הגון וישר.

חנין זועבי: כולם הגונים וישרים ולכן יש להם את העמדה הפוליטית של עזמי בשארה.

חנין זועבי: אל תשלו את עצמכם, עזמי בשארה מייצג קונצנזוס פוליטי.

דוד אזולאי: הוא פגע במדינת ישראל.

דוד אזולאי: הוא ברח כדי לא לעמוד לדין.

חנין זועבי: הוא מייצג את – רק שתדעו, אל תשלו את עצמכם.

חנין זועבי: עזמי בשארה מייצג קונצנזוס.

דוד אזולאי: סליחה, עד כאן.

פניה קירשנבאום: לחסל את מדינת ישראל זה קונצנזוס?

חנין זועבי: מה שאתם רוצים לעשות לעזמי בשארה, אתם רוצים לעשות לכל הערבים.

דוד אזולאי: אני קורא לך לסדר פעם ראשונה, גברת חנין זועבי.

חנין זועבי: אבל שתגידו, תהיו כנים.

דוד אזולאי: חנין זועבי, פעם ראשונה אני קורא אותך לסדר.

דוד אזולאי: אני מבקש שתפסיקי עם זה.

דוד אזולאי: אל תאלצי אותי להוציא אותך החוצה.

דוד אזולאי: אם את לא מכירה את הסדר - - - אני רוצה לקדם אותך בברכת ברוכה הבאה לוועדה ואני שמח שאת משתתפת איתנו בדיון אבל אני רוצה שתדעי שיש כאן סדר.

דוד אזולאי: תבקשי רשות דיבור ואת תקבלי רשות דיבור ותוכלי להתבטא ואני מבטיח להגן על זכות הדיבור שלך ולא אתן לאף אחד להפריע לך.

דוד אזולאי: בצורה הזאת לא נוכל להתקדם ולא נוכל לקיים דיון, אז אנא ממך, תנהגי בהתאם.

דוד אזולאי: תודה.

יעקב אדרי: אני מבטיח לך שכשאת תדברי אני לא אפריע לך.

דוד אזולאי: אני לא אתן לך להפריע.

יעקב אדרי: אני אשמח מאוד אם חבר הכנסת לשעבר עזמי בשארה, יבוא לכאן ויהיה משפט, שנדע באמת אם הוא אשם או לא.

יעקב אדרי: זה שהוא ברח זה כבר אומר הכול.

יעקב אדרי: הדברים די ברורים.

יעקב אדרי: אני רוצה להגיד בזהירות, אני אברך על זה אם הוא יגיע לפה ואני מקווה שיביאו אותו על מנת שיעמוד לדין בבית משפט ישראלי.

יעקב אדרי: זאת אחת הסיבות שהניעו אותי לתמוך בחוק הזה.

יעקב אדרי: אני מאוד רגיש לנושא של זכויות אדם ולא כל-כך מהר הייתי מרים יד.

יעקב אדרי: המקרה של חבר כנסת שברח.

יעקב אדרי: אני ממש מצטער לשמוע שיש עוד אלפים.

יעקב אדרי: לא הייתי מטיל דופי בכל כך הרבה מהמגזר הערבי, שאני סומך ומאמין ביושר של רוב תושבי מדינת ישראל הערבים.

יעקב אדרי: אני לא מטיל בספק.

דוד אזולאי: להגיד על מיליון אזרחים ערביים שהם כמו עזמי בשארה, את פוגעת באוכלוסייה הערבית.

דוד אזולאי: אני לא אתן לך לעשות את זה.

חנין זועבי: אתם עשיתם רדיפה פוליטית לעזמי בשארה.

חנין זועבי: כולם תומכים בעזמי בשארה.

דוד אזולאי: אני בטוח שאתה לא היית עושה את זה.

אברהים צרצור: אדוני היושב ראש אתה גם מגזים.

אברהים צרצור: אתה הופך את הוועדה הזאת לבית משפט שדה לעזמי בשארה.

פניה קירשנבאום: הוא לא העלה את השם הזה, אתם העליתם את זה.

אברהים צרצור: הדיון הזה הוא לא של עזמי בשארה.

פניה קירשנבאום: הוא לא העלה את הנושא הזה, אתם העליתם.

אברהים צרצור: חבר הכנסת אדרי - - -

חנין זועבי: חבר הכנסת אדרי העלה.

פניה קירשנבאום: את העלית את זה.

יעקב אדרי: את העלית את זה.

פניה קירשנבאום: את העלית את זה, אף אחד לא אמר את זה.

יעקב אדרי: את אמרת את זה.

דוד אזולאי: חבר הכנסת אדרי תמשיך.

יעקב אדרי: אני לא הייתי מדבר עליו לולא חברת הכנסת הנמרצת, שאמרה שזה חוק עליו ואני אמרתי שכן, אני אתמוך בו בגלל הסיפור של עזמי בשארה, חד משמעית כן.

יעקב אדרי: אני רוצה לומר ששר הפנים צודק בגישה העקרונית שלו, הסמכויות הן של שר הפנים.

יעקב אדרי: אבל, מאף אחד לא נשללת הזכות לפנות לבתי המשפט.

יעקב אדרי: ברוך השם, יש לנו בתי משפט הוגנים, צודקים, עושים צדק וכל מי שחושב שהוא נפגע ילך לשם.

יעקב אדרי: שמחתי לשמוע משר הפנים שבסך הכול נשללה אזרחות משני אנשים עד היום.

יעקב אדרי: לגבי מה שהעלית כרגע בנושא מזרח ירושלים.

יעקב אדרי: אני לא חושב שזה נכון לערבב מין שלא במינו אבל למרות שאני כשר לענייני ירושלים אני מאוד תומך בזה שיאשרו להם את אישורי הבניה.

יעקב אדרי: אני אומר את דעתי כי הייתי שר וטיפלתי בעניין הזה, בנושא של מוסדות ציבור לערביי ירושלים.

יעקב אדרי: אני חושב שצריך להסדיר את זה, אבל זה לא המקום.

יעקב אדרי: אני מאוד מקווה שהחוק הזה יעבור כמה שיותר מהר.

דוד אזולאי: תודה לאדוני.

דוד אזולאי: חברת הכנסת פאינה קירשנבאום, בבקשה.

פניה קירשנבאום: עלה פה השאלה למה בית-משפט ולמה רוצים להחזיר את ההחלטה לידי שר הפנים?

פניה קירשנבאום: אני מסכימה עם ההחלטה הזאת.

פניה קירשנבאום: בכל הדמוקרטיות שאנחנו מכירים במערב יש את החוקה ויש בית-משפט חוקתי.

פניה קירשנבאום: לו היתה לנו חוקה והיה בית-משפט חוקתי, אני מעריכה שהנושא הזה היה צריך להידון בבית משפט חוקתי.

פניה קירשנבאום: מכיוון שעד היום אין לנו בית-משפט חוקתי, אז הנושא הזה צריך לבוא לדיון אצל שר הפנים.

פניה קירשנבאום: כשהשר הציג את הנושא הוא אמר שבכל ההיסטוריה של מדינת ישראל היו רק שני מקרים של שלילת אזרחות.

פניה קירשנבאום: אני לא יכולה להגיד שאני מכירה מיליון ערבים של מדינת ישראל אבל את חלקם אני כן מכירה.

פניה קירשנבאום: אני לא מסכימה איתך ואני לא חושבת שהמקרה של עזמי בשארה הוא בקונצנזוס של העם הערבי שחי במדינת ישראל.

פניה קירשנבאום: אני מאוד רוצה להאמין שלפחות חלק מהעם הזה נאמן למדינת ישראל.

פניה קירשנבאום: אני מאוד רוצה להאמין.

פניה קירשנבאום: אם עזמי בשארה הוא בקונצנזוס ואם מיליון תושבים שגרים במדינת ישראל חושבים כמו עזמי בשארה, שיש לחסל את מדינת ישראל, אז עצוב לי מאוד.

פניה קירשנבאום: מאוד עצוב לי.

פניה קירשנבאום: אני הייתי רוצה שתחתמו כולם, מיליון תושבים, ותשלחו את זה לממשל האמריקאי.

חנין זועבי: את לא מכירה את הדעות הפוליטיות של עזמי בשארה.

פניה קירשנבאום: אני לא צריכה להכיר את הדעות הפוליטיות.

פניה קירשנבאום: חברת הכנסת יקרה, אני לא צריכה להכיר - - -

חנין זועבי: אי אפשר להסית.

פניה קירשנבאום: אני לא מסיתה, מי שמסית זאת את.

פניה קירשנבאום: את עומדת על בימת הכנסת ואת מסיתה.

פניה קירשנבאום: גם עכשיו בוועדה את מסיתה באופן קבוע.

דוד אזולאי: גם אם הדברים שנאמרים קצת מרגיזים - - -

חנין זועבי: הם לא מרגיזים, זאת הסתה.

דוד אזולאי: תכף את תדברי ותאמיני לי שאני אעשה הכל שלא יפריעו לך.

דוד אזולאי: בסדר?

דוד אזולאי: אנא ממך, תתאפקי.

פניה קירשנבאום: אני לא דנה פה בדעות פוליטיות של עזמי בשארה.

פניה קירשנבאום: אני דנה פה על המעשה שנעשה על-ידי חבר הכנסת לשעבר.

פניה קירשנבאום: שיבוא לפה, יישפט במדינת ישראל יוכיח את חפותו.

דוד אזולאי: הנושא שעומד על סדר היום הוא הצעת חוק האזרחות ואני מציע להתייחס לזה.

פניה קירשנבאום: אני חוזרת ואומרת.

פניה קירשנבאום: מכיוון שאין עדיין בית משפט חוקתי ואין חוקה, אני חושבת שמי שצריך לטפל בשלילת זכויות האזרחים שבגדו באמון של מדינת ישראל צריך להיות שר הפנים.

דוד אזולאי: חברת הכנסת חנין זועבי, בבקשה.

ניצן הורוביץ: אני פשוט חייב לצאת.

דוד אזולאי: חשוב מאוד שתביע דעה בנושא כל-כך חשוב.

דוד אזולאי: איך אתה יכול להרשות לעצמך לא להיות כאן?

דוד אזולאי: אולי חברת הכנסת חנין זועבי תוותר לך.

חנין זועבי: חשבתי שמר"צ אולי יתמכו בנו.

דוד אזולאי: עוד לא שמעת אותו.

דוד אזולאי: אני רוצה לבקש ממנו שיצטרף כיוזם להצעה שלי.

ניצן הורוביץ: לא.

ניצן הורוביץ: אדוני היושב-ראש, רציתי לבקש שכאשר תגיש את הצעת החוק שלך נקיים פה דיון רציני ושניקח את הזמן כי באמת יש פה סוגיה רצינית ביותר.

ניצן הורוביץ: אני לא רוצה להתייחס לעזמי בשארה.

ניצן הורוביץ: באופן כללי אני רוצה להגיד שאזרחות זאת לא מתנה שהמדינה נותנת למישהו.

ניצן הורוביץ: ההוכחה היא שכשאדם רוצה לוותר על האזרחות שלו מרצונו, המדינה היא זאת שמעמידה קשיים.

ניצן הורוביץ: אפילו ישראל שמבקש להיפטר מהאזרחות, צריך לעבור מסלול די ארוך.

ניצן הורוביץ: יש גם אמנה בינלאומית שלא ניתן לשלול אזרחות מאדם ולהותיר אותו ללא אזרחות.

ניצן הורוביץ: זה דבר שהוא לא מקובל וישראל שותפה לאמנה הזאת.

ניצן הורוביץ: יש לי גם החשש שהמהלך הזה הוא לא תמים, סתם להחזיר סמכות לשר הפנים.

ניצן הורוביץ: הוא נועד לאפשר לשר הפנים להשתמש בסמכות הזאת, כפי שאגב הוא הצהיר בעצמו, כדי לשלול אזרחות לא רק מעזמי בשארה אלא מערבים אחרים אזרחי ישראל.

ניצן הורוביץ: אם באמת, בכל שנות קיום המדינה נשללו רק שני מקרים, אז בשביל מה הוא צריך את הסמכות הזאת?

ניצן הורוביץ: אז אולי הוא לא צריך את הסמכות.

ניצן הורוביץ: זה מוכיח שלשר הפנים אין צורך בסמכות כזאת שהיא קיצונית.

יעקב אדרי: יכול להיות שיש עוד מקרה נוסף על השולחן.

יעקב אדרי: אני לא חושב שהוא יגיד את זה.

יעקב אדרי: אני לא חושש להגיד את זה, אחד כמו עזמי בשארה צריך לשלול את האזרחות שלו.

ניצן הורוביץ: אני רוצה לומר לחברת הכנסת קירשנבאום.

ניצן הורוביץ: אסור שהיד תהיה קלה בצורה כזאת על שלילת אזרחות.

ניצן הורוביץ: את יודעת, באים הנה אלפים של עולים מברית המועצות לשעבר, נוחתים בארץ, מקבלים דרכון בשם חוק השבות וגם רבים מהם עוזבים אחר-כך את המדינה.

פניה קירשנבאום: שוללים להם אזרחות.

ניצן הורוביץ: מי שולל להם?

פניה קירשנבאום: משרד הפנים, אתה לא מעודכן.

פניה קירשנבאום: מי שלא נמצא בארץ ברצף של חצי שנה, שוללים לו את הזכות.

פניה קירשנבאום: אם הוא יצא לחוץ לארץ והוא לא חוזר, אז תוך חצי שנה שוללים לו את האזרחים.

ניצן הורוביץ: הוא מקבל כאן את האזרחות ואחרי שנתיים הוא עוזב את המדינה.

פניה קירשנבאום: נשללת לו האזרחות.

פניה קירשנבאום: אתה לא מעודכן.

דוד אזולאי: חברת הכנסת קירשנבאום, זה לא על סדר היום.

ניצן הורוביץ: אני לא בעד שישללו את האזרחות.

ניצן הורוביץ: אני חושב שהליך שלילת אזרחות זה דבר קיצוני ביותר במקרים חמורים ביותר.

פניה קירשנבאום: אנחנו מדברים על מקרים חריגים ביותר של בגידה במדינה.

ניצן הורוביץ: זאת לא יכולה להיות סמכות מנהלית, זאת לא יכולה להיות סמכות בידי איש פוליטי, שהיום הוא ככה ומחר הוא אחר.

ניצן הורוביץ: קחי את זה בחשבון, היום זה האיש הזה, מחר זה איש אחר.

ניצן הורוביץ: אז יכולות להיות החלטות שונות.

יעקב אדרי: ניצן, אני מסכים איתך, בשביל זה יש בית-משפט.

יעקב אדרי: יש תהליך שבו בית המשפט בוחן האם החלטת השר כשירה.

חנין זועבי: תשאיר את הסמכות בידי בית-המשפט.

יעקב אדרי: לא, פשוט לא.

ניצן הורוביץ: אני מתנצל, רציתי להגיד עוד כמה דברים.

ניצן הורוביץ: אני, בכל מקרה, מתנגדת להעניק סמכות לשר הפנים לשלול סמכות.

ניצן הורוביץ: זה דבר שיורד לשורשי הדמוקרטיה וזכויות האזרח הבסיסיות ביותר ואני לא חושב שצריכה להיות לו סמכות כזאת.

ניצן הורוביץ: מה גם שאני חושש שזה מכוון למקום מאוד מסוים ולא ניתמם.

ניצן הורוביץ: אנחנו יודעים לאן זה מוביל.

יעקב אדרי: ניצן, תבדוק במדינות אירופה למי הסמכות לשלול.

יעקב אדרי: זה מאוד מעניין.

חנין זועבי: באף מדינה דמוקרטית הסמכות הזאת אינה לרשות המבצעת.

יעקב אדרי: אני מציע שתבדקי את זה.

חנין זועבי: אני יודעת, אתה תבדוק עכשיו.

דוד אזולאי: זה ויכוח מיותר.

דוד אזולאי: בטלפון אחד דרך מרכז המידע, תוכלו לקבל את המידע.

דוד אזולאי: יש לנו תשובה של היועץ המשפטי.

תומר רוזנר: לפחות במדינות שבדקנו הסמכות לשלילת אזרחות היא בידי בית המשפט.

פניה קירשנבאום: ברוב המדינות יש חוקה ולנו אין.

דוד אזולאי: אתה יודע שהזכות למחוקק היא מעל הכול.

חנין זועבי: אדוני היושב ראש, אמרת שתגן על זכותי.

דוד אזולאי: מהרגע הזה את מתחילה.

חנין זועבי: אני חושבת שזאת הבעיה.

חנין זועבי: כשאנחנו מדברים על זכות שאתם רוצים לתת לרשות המבצעת שהיא זכות יסוד.

חנין זועבי: בכל מדינה דמוקרטית רק בתי המשפט מגינים על זכויות יסוד.

חנין זועבי: זה לא אומר שכערבים אין לנו בעיות בתוך בתי המשפט, חבר הכנסת אדרי.

חנין זועבי: אני חושבת שעצם הדיון ועצם הקלות הבלתי נסבלת, אפילו לעורר את השיח הזה ולעורר את הבקשה והדיון הזה על שלילת אזרחות ולתת את הסמכות הזאת לרשות המבצעת, זה מצביע על התרבות הפוליטית שבה אנחנו חיים.

חנין זועבי: כלומר, אנחנו מדברים על זכות יסוד שהיא כמו שלילת חיים.

חנין זועבי: כלומר, כאשר אתה שולל אזרחות אתה שולל חיים פוליטיים.

חנין זועבי: זאת זכות יסוד שבאף מדינה דמוקרטית היא לא ניתנת לרשות המבצעת.

חנין זועבי: ההסתמכות על הטענה שהרשות הזאת, הסמכות הזאת היתה ברשותו של שר הפנים זה מעיד על הבעיה, זה לא מעיד את קלות המצב לפני כמה שנים.

חנין זועבי: אני חושבת שזאת גם הוכחה על איזה תרבות פוליטית אנחנו מדברים.

חנין זועבי: יש פה כותרת שהחוק הזה באמת נחקק כהמשך לרדיפה פוליטית של עזמי בשארה.

יעקב אדרי: אני אצביע ברצון רב בשביל מה שאת אומרת.

חנין זועבי: אני חושבת שיש פה כותרת, שאנשים פה מצביעים על חוק שאמור להדגיש עיקרון כללי, שידגיש עיקרון כללי, בגלל רדיפה של אזרח אחד.

חנין זועבי: בגלל רדיפה של אישיות פוליטית אחת.

פניה קירשנבאום: לא אזרח, בוגד.

דוד אזולאי: אני מודה לך.

דוד אזולאי: נציגי הממשלה, בבקשה.

אביטל שטרנברג: היות שלא מונחת שום הצעה על השולחן, אין עמדת ממשלה בעניין.

דוד אזולאי: ברוך שכיוון לדעת גדולים.

דניאל סלומון: כפי שאדוני יודע, שר הפנים באמת נדרש לעניין כשנכנס לתפקידו.

דניאל סלומון: אני לא יודע אם ב סופו של דבר יוגש תזכיר חוק ממשלתי או שהוא יגיב בוועדת השרים.

דוד אזולאי: לא, לא, פה מדובר בהצעת חוק פרטית.

דוד אזולאי: זאת הצעת חוק פרטית שביקשתי להניח אותה.

דוד אזולאי: לצערי הרב, הרב, אני מודה שעדיין לא הונחה על שולחן המליאה.

דוד אזולאי: ברגע שהיא תונח הכול פתוח.

דוד אזולאי: גם הממשלה תיתן את דעתה על-כך, גם חברי הכנסת - - -

אברהים צרצור: נקווה שלא תניח אותה.

דוד אזולאי: לא.

דוד אזולאי: אתה יודע מה?

דוד אזולאי: אתה גרמת לי לזרז את ההליך הזה כמה שיותר מהר על מנת שזה יונח עוד השבוע, בעזרת השם.

דוד אזולאי: אנחנו נעשה את הכול.

דוד אזולאי: לפחות להניח את זה 45 יום.

דוד אזולאי: אנחנו נבקש גם פטור מחובת הנחה ונקווה שיאפשרו לנו את זה.

דוד אזולאי: קודם כל נתחיל.

אברהים צרצור: נקווה שהממשלה תיפול תוך 45 יום.

דוד אזולאי: בוועדה הזאת יש לי מספיק סימנים מתי הממשלה נופלת.

דוד אזולאי: אני אתן לך כמה סימנים אחר-כך.

דוד אזולאי: נציגת האגודה לזכויות אזרח.

דבי גילד-חיו: העמדה שלנו היא עקרונית.

דבי גילד-חיו: אזרחות היא זכות יסוד.

דבי גילד-חיו: לא רק שהיא בעצמה זכות יסוד אלא שמגוון אדיר של זכויות נגזרות ממנה.

דבי גילד-חיו: לא רק זכויות אדם אזרחיות כמו הזכות להיבחר ולבחור ולהיות חלק מזה אלא גם כל הזכויות האחרות, כולל זכויות בריאות, זכויות סוציאליות וכדומה.

דבי גילד-חיו: באמת, כל הזכויות נגזרות מזה שהאדם הוא אזרח המדינה.

דבי גילד-חיו: אנחנו חושבים שהתפקיד של שר הפנים, בהקשר של זכויות הוא בראש ובראשונה, להגן ולשמור עליה ולא להפקיע אותה כאמצעי של ענישה או הרתעה.

דבי גילד-חיו: קודם כל, הכנסת הקודמת קיבלה את ההחלטה שכן ראוי שבית המשפט ידון בזה.

דבי גילד-חיו: ישבו נציגים של כוחות הביטחון, למשל, רק כדי להראות איך הם רצו לעשות שימוש בהצעות האלה.

דבי גילד-חיו: לכאורה הצעת חוק כזאת לא שייכת אליהם אבל רצו להשתמש באיום הזה ממש כהרתעה.

דבי גילד-חיו: אנחנו חושבים שזכות כזאת שהיא זכות יסוד, זאת לא הדרך.

דבי גילד-חיו: לא ענישה ולא הרתעה באמצעות האיום הזה.

דבי גילד-חיו: כמובן שהדין הפלילי הוא דרך המלך.

דבי גילד-חיו: אדם שבוגד, מפר אמונים או עושה כל דבר אחר, לא צריך לשלול לו אזרחות, צריך - - -

דוד אזולאי: אבל הוא ברח.

דבי גילד-חיו: זה דיון בפני עצמו.

דבי גילד-חיו: חקיקה פרטנית עושים לבן-אדם אחד.

דבי גילד-חיו: זאת בדיוק הסכנה.

דבי גילד-חיו: נניח אפילו שהיינו חושבים שהמקרה הפרטני הוא מוצדק.

דבי גילד-חיו: כמובן שאני לא חושבת את זה אבל נניח שהיינו חושבים שהמקרה פרטני.

דבי גילד-חיו: זה דבר יסודי שלא עושים חקיקה בשביל מקרה פרטני.

דבי גילד-חיו: יש פה עניין עקרוני, יסודי, שצריך ב שבילו חקיקה שהיא תקפה לגבי כולם.

דבי גילד-חיו: זה בדיוק המדרון החלקלק, שאתה מתחיל בחקיקה לאדם אחד ואחר-כך זה גולש לכך שמשתמשים בזה באופן נרחב.

דבי גילד-חיו: .

יעקב אדרי: הסמכות הזאת היתה כל הזמן.

דבי גילד-חיו: אני אגיע לזה אבל אני רוצה לומר עוד כמה דברים.

דבי גילד-חיו: כשהיתה הפרשה של יגאל עמיר, הגישו בקשה לבג"צ לשלול את האזרחות שלו בטענה של הפרת אמונים.

דבי גילד-חיו: בא נציג המדינה וטען שמדובר בצעד דראסטי וקיצוני ושאין להשתמש בסמכויות של שלילת אזרחות לענישה או להרתעה בשום אופן ושדרך המלך היא הליך הפלילי וכך באמת היה ונקבע.

דבי גילד-חיו: אנחנו חושבים שבכלל לא צריך לשלול אזרחות מטעמים של הפרת אמונים, ואם כן, הסמכות הזאת צריכה להיות אך ורק בידי בית המשפט.

דבי גילד-חיו: זה מה שהוחלט בתיקון הקודם.

דבי גילד-חיו: בית-המשפט הוא לא גורם פוליטי.

דבי גילד-חיו: החשש הוא מפני זה שהסמכות הזאת תהיה בידי גורם פוליטי.

דבי גילד-חיו: אין לי טענה נגד שר זה או שר אחר.

דבי גילד-חיו: לכל שר יש את האג'נדה שלו.

דבי גילד-חיו: אחד ירצה לשלול לערבים, אחד ירצה לשלול לשמאלנים, אחד ירצה לשלול לימנים, אחד ירצה לשלול למתנחלים.

דבי גילד-חיו: אנחנו לא יודעים לאן זה מוביל אותנו.

דבי גילד-חיו: זאת צריכה להיות החלטה של הגנה על זכויות יסוד, שצריכה להיות בידי בית-המשפט.

דוד אזולאי: תודה רבה, אני מאוד מודה לך.

דוד אזולאי: אני רוצה לשאול את המשפטנים ממשרד הפנים וממשרד המשפטים.

דוד אזולאי: הנושא של שלילת אזרחות היה בידיו של שר הפנים והוא ויתר על הסמכות הזאת.

אברהים צרצור: מי זה השר שביטל את הסמכות?

דוד אזולאי: אופיר פינס.

דניאל סלומון: הצעת החוק הפרטית הוגשה על-ידי גלעד ארדן.

דוד אזולאי: האם בזמנו הנושא הזה היה בסמכותו של שר הפנים עד שבא אחד משרי הפנים שוויתר על הזכות הזאת , ואז באה החקיקה?

דניאל סלומון: לא.

דניאל סלומון: החוק תוקן בקיץ 2008.

דוד אזולאי: בהצעת חוק פרטים של גלעד ארדן.

דניאל סלומון: בסופו של דבר כן.

דניאל סלומון: הופץ גם תזכיר חוק ממשלתי בזמן שרוני כהן בראון כיהן כשר הפנים.

דניאל סלומון: בסופו של דבר, ההצעה שעברה בקיץ 2009 היתה של גלעד ארדן כהצעה פרטית.

דניאל סלומון: באופן פורמאלי הסמכות היתה בידי שר הפנים עד אוגוסט 2009.

יעקב אדרי: רוני בראון לא התנגד שהסמכות הזאת תרד משר הפנים.

דניאל סלומון: צריך לזכור שזה רק חלק אחד מהתיקון.

דוד אזולאי: בזמנו, כשהוא ויתר על הזכות הזאת, האם החקיקה באה מייד או רק כתוצאה מהעברת הסמכות באה החקיקה?

דניאל סלומון: לא נעשה כל ויתור פורמאלי על הזכות.

דניאל סלומון: השאלה היא, מי מימש את הזכות ומי לא.

דניאל סלומון: לא נעשה כל ויתור למעט דרך החוק עצמו.

דניאל סלומון: לא היתה הודעה על ביטול.

דוד אזולאי: היות והנושא הזה לא הונח על סדר יומה של המליאה.

דוד אזולאי: להיפך, אני פונה ומבקש מחברי הוועדה שנפנה למחלקה המשפטית של הכנסת ונבקש מהם לקדם את החקיקה הזאת על מנת שהצעת החוק תונח בהקדם האפשרי על שולחן המליאה ובכך נוכל לפתוח דיון ציבורי על הצעת החוק.

דוד אזולאי: כל עוד וזה לא קורה, אני לא יודע מה אנחנו צריכים - - -

אברהים צרצור: אני דווקא מציע הצעה אחרת.

אברהים צרצור: באופן אישי אני מוכן לכנס ישיבה עם שר הפנים ולשכנע אותו במלוא האחריות ובמלוא הכנות שאכן ילך עם הקו הזה שעדיין מבוצע.

אברהים צרצור: שהוא לא צריך להחזיר לעצמו את הסמכות הזאת שיעמידו אותו באופן אישי וגם את המדינה במצב מביך מאוד שלא יעזור לה בקידום שום דבר, במצב בנתונים ובסיטואציה שהיא ממילא כל-כך מסובכת.

דוד אזולאי: אדוני, הזכות הזאת ודאי עומדת לרשותך.

דוד אזולאי: תמיד תוכל לפנות לשר ולנהל איתו שיחה בעניין.

דוד אזולאי: אם תשכנע אותו, אז הוא יקבל את זה ואם לא, החוק יונח.

דוד אזולאי: אני מודה לכם, הישיבה נעולה.